b"\n_START_ARTICLE_\nEduard Marquina i Angulo\n_START_SECTION_\nSintesi\n_START_PARAGRAPH_\nInici\xc3\xa0 la seva activitat liter\xc3\xa0ria com a col\xc2\xb7laborador de les revistes P\xc3\xa8l & Ploma i Joventut. El 1902 es trasllad\xc3\xa0 a Madrid on comen\xc3\xa7\xc3\xa0 a escriure obres de teatre de tema hist\xc3\xb2ric en un estil que recrea el teatre rom\xc3\xa0ntic de Zorrilla, com En Flandes se ha puesto el sol o Las hijas del Cid. Tamb\xc3\xa9 fou autor de lletres per a sarsueles. Als Quatre Gats, d'on era assidu contertuli\xc3\xa0, f\xc3\xa9u lectures d'algunes de les seves obres.\n_START_SECTION_\nFam\xc3\xadlia\n_START_PARAGRAPH_\nEduard Marquina es va casar amb Mercedes Pichot, germana del pintor Ramon Pichot i la mezzosoprano Mar\xc3\xada Gay, amb qui va tenir un fill, el director, guionista i productor de cinema Llu\xc3\xads Marquina i Pichot.\n_START_SECTION_\nFons\n_START_PARAGRAPH_\nEl Centre de Documentaci\xc3\xb3 i Museu de les Arts Esc\xc3\xa8niques conserva 200 obres manuscrites i impreses d'Eduard Marquina i Angulo. Aquestes es poden trobar a l'Escena digital i biblioteques del MAE."